Zip-a-Dee-Doo-Dah

«Zip-a-Dee-Doo-Dah» er en amerikansk sang med melodi av Allie Wrubel og tekst av Ray Gilbert. Den ble publisert i 1946. Sangen ble fremført av James Baskett (som Uncle Remus) i Walt Disneys realfilm og tegnefilm Onkel Remus forteller (Song of the South) fra 1946. Den vant en Oscar for beste sang, og var den første i en lang rekke av Disney-sanger til å vinne denne prisen.
I mange år var sangen en del av åpningstemamedleyen i TV-programmet The Wonderful World of Disney, og den har ofte blitt anvendt i andre TV- og videoproduksjoner fra studioet. Den er én av mange sanger som bruker en bluebird («Mr. Bluebird on my shoulder»). Bluebird of Happinnss er et symbol på glede.


== Coverversjoner ==
Paula Abdul har spilt inn sangen med en popvri. Den ble utgitt på albumet «Four Our Children» i 1992.
Aly & AJ fremførte denne sangen på CD-platen DisneyMania vol. 3.
Louis Armstrong spilte inn en LP kalt Disney Songs the Satchmo Way  i 1968 med et antall Disney-sanger, innbefattet «Zip-a-Dee-Doo-Dah».
Den britiske komikeren Bill Bailey fremførte en «Portishead»-versjon i som en foreslått ny britiske nasjonalhymne.
Steve Brooke fremførte sangen på CD-platen disneyMania Vol. 2.
Det norske bandet The Cannons spilte inn en engelskspråklig verson av sangen i Oslo 17. august 1964. Den ble utgitt på singlen His Master's Voice 45-AL 6123.
The Dave Clark Five har spilt inn sangen. Den ble utgitt på gruppas første britiske album, A Session With The Dave Clark Five.
Miley Cyrus fremførte den på CD-platen DisneyMania Vol. 4.
Doris Day spilte inn sangen i 1964. Den ble utgitt på hennes album With a smile and a song.
The Far Side parodierte sangen: «Look at this shirt, Remus! You can zip-ah-dee-doo-dah all day long, but you keep that dang Mr. Bluebird off your shoulder!»
Connie Francis spilte inn sangen i 1962. Den ble utgitt på hennes album Connie Francis Sings Award Winning Motion Picture Songs.
Freddie & the Dreamers hadde den med på gruppas album Freddie amnd the Dreamers fra 1963.
Skuespilleren Tom Hanks fremførte sangen i Touchstone Pictures' fantasifilm, Splash, fra 1984.
The Gaylettes, ei jamaicansk skagruppe, gjorde en coverversjon i 1960-årene.
The Jackson 5 gjorde en coverversjon som første spor på gruppas første album, Diana Ross Presents the Jackson 5.
The King's Men fremførte en coverversjon i en spesialepisode av Fibber McGee and Molly og feiret 60 års jubileet til programmets sponsor S.C. Johnson Company (da kjent som Johnson's Wax). Gruppas tolkning nevner faktisk sponsoren i teksten mot slutten: «It's really true/It's actch'll/Everything is Johnson's Wax'll».
Mannheim Steamroller gjorde en coverversjon på gruppas album, Manhattan Steamroller Meets the Mouse, fra 1999.
Johnny Mercer
Steve Miller hadde med en versjon på hans album Born 2 B Blue (1988).
På direkte-til-videoutgivelsen Simply Mad About the Mouse fremførte roboskopet Ric Ocasek sangen.
Diana Ross and The Suprremes har spilt inn sangen. Den var beregnet på det uutgitte albumet Diana Ross and The Supremes Sing Disney Classics.
Bob B. Soxx & the Blue Jeans, en Phil Spector-produsert trio fra Los Angeles, spilte inn sangen i slutten av 1962.
Den japanske sangeren Ami Suzuki fremførte den i en spesiell promottering for Disney Music Store Japan i 2006.


== Norske versjoner ==
Otto Nielsen og Anders Hatlo har skrevet norske tekster. Nielsens versjon bærer tittelen «Zippa Dee Doo-Dah». Hatlos versjon heter «Zip-a-di-du-dei».


== Listeplasseringer ==
Johnny Mercer fikk en nummer åtte-hit med sin utførelse av sangen i 1947.
Bob B. Soxx & the Blue Jeans' versjon lå som nummer åtte på Billboard Hot 100-listen.


== Referanser ==